कंप्यूटर प्रोफेशनल्स ने परिवहन आयुक्त को भेजा मांगों का ज्ञापन
कंप्यूटरप्रोफेशनल्स संघ हरियाणा के आह्वान पर उपमंडल कार्यालय में कार्यरत कंप्यूटर कर्मचारियों ने नायब तहसीलदार के माध्यम से परिवहन विभाग के आयुक्त के नाम ज्ञापन सौंपा।
कंप्यूटर कर्मचारियों ने उनकी मांगों को अतिशीघ्र पूरा किए जाने की मांग की। कंप्यूटर कर्मचारी गुरदीप सिंह, दीपक कुमार, प्रवीण कुमार, संदीप कुमार आदि ने बताया कि स्मार्ट कार्ड/ लेमिनेशन के नाम पर ड्राइविंग लाइसेंस वाहन पंजीकरण के कार्य को अप्रत्यक्ष रूप से निजी हाथों में दिया जा रहा है। जिससे कंप्यूटर कर्मचारियों को अपने अपने परिवार के भविष्य को लेकर आशंका बनी हुई है। कंप्यूटर कर्मचारियों ने कहा कि काफी लंबे समय से कंप्यूटर कर्मचारी इस कार्य बड़ी कुशलता से करते रहे हैं। ऐसे में विभिन्न कार्यालयों में लगे कंप्यूटर प्रोफेशनल्स की सेवा शर्तों में बदलाव करना उनके हितों पर कुठाराघात है।
उन्होंने कहा कि प्रदेश की सरकार उनके रोजगार को पक्का करने की बजाए छीनने का प्रयास करेगी तो यह बर्दाश्त नहीं होगा और संघ आंदोलन के लिए बाध्य होगा। उन्होंने कहा कि सात मार्च को प्रदेश के सभी जिलों से सुशासन सहयोगी के माध्यम से मुख्यमंत्री को ज्ञापन सौंपा जाएगा। उन्होंने इस फैसले को बेरोजगारों के हितों पर कुठाराघात बताया।
तोशाम. नायब तहसीलदार नरेंद्र ग्रेवाल को ज्ञापन सौंपते कम्प्यूटर प्रोफेशनल्स एसोसिएशन के सदस्य।
hin_Deva hin_Deva hin_Deva hin_Deva hin_Deva